**Nodiadau cyfarwyddyd**

**Gofynion Cyfethol ar gyfer 2024**

Bydd angen i'r Corff Llywodraethol ethol y nifer canlynol o aelodau ar gyfer dechrau'r trieniwm 2024-2027:

* **Dau** leygwr o dan 30 oed (trwy etholiad STV);
* **Un** clerig sydd naill ai wedi bod yn yr Urddau Eglwysig am lai na phedair blynedd neu sydd wedi'i drwyddedu ond nad yw'n derbyn cyflog gan yr Eglwys yng Nghymru.

Hefyd, bydd y Pwyllgor Sefydlog yn penodi:

* **Dau** leygwr; ac
* **Un** clerig.

**Aelodaeth o'r Corff Llywodraethol – gwybodaeth gefndir**

**Rôl**

Y Corff Llywodraethol yw prif ddeddfwrfa'r Eglwys yng Nghymru, ac yn gyffredinol mae’n gweithredu fel senedd yr Eglwys yng Nghymru.

Y Corff Llywodraethol sy'n gyfrifol am benderfyniadau sy'n effeithio ar ffydd, trefn ac addoliad yr Eglwys. Mae ganddo hefyd bwerau i wneud rheoliadau 'at reoli a llywodraethu’r Eglwys yn dda ynghyd â’i heiddo a'i busnes.' (O Bennod II Adran 35 o Gyfansoddiad yr Eglwys yng Nghymru.)

Mae busnes y Corff Llywodraethol yn cwmpasu agenda eang iawn sy'n amrywio o lywodraethu'r Eglwys, er enghraifft mabwysiadu Adolygiad yr Eglwys yng Nghymru 2012 a'r newidiadau i drefniadau ardaloedd cenhadaeth a gweinidogaeth yn yr eglwys gyfan sy'n codi o *Golwg 2020*; materion litwrgi ac athrawiaeth; materion cymdeithasol pwysig a strategaeth ariannol. Am hynny, mae angen aelodau ar y Corff Llywodraethol sydd ag ystod eang o ddiddordebau, sy’n dod o draddodiadau gwahanol yn yr Eglwys.

Er mwyn i'r Corff Llywodraethol gynrychioli barn yr Eglwys gyfan, mae'n bwysig bod aelodau yn adlewyrchiad o farn eu heglwysi a'u hardaloedd gweinidogaeth lleol, a dylent allu adrodd yn ôl i’w heglwysi ar waith y Corff Llywodraethol.

**Ymrwymiad**

Mae aelodau'n gwasanaethu am dair blynedd o’r cyfnod y cânt eu hethol neu gyfethol yn y lle cyntaf. Rhaid i'r Corff Llywodraethol gyfarfod unwaith y flwyddyn - ond yr arfer yw cynnal dau gyfarfod. Cynhelir cyfarfodydd yn gyffredinol dros ddau ddiwrnod gan symud o’r naill leoliad i’r llall ledled Cymru.

**Treuliau**

Darperir llety a phrydau bwyd ar gyfer pob aelod mewn cyfarfodydd a gynhelir yn y cnawd, ac mae costau teithio rhesymol yn cael eu talu.

I gael rhagor o wybodaeth am unrhyw agwedd ar y Corff Llywodraethol, cysylltwch â John Richfield ar 02920 348 229 neu ebostiwch [johnrichfield@churchinwales.org.uk](mailto:johnrichfield@churchinwales.org.uk)

**Meini prawf cymhwystra cyffredinol**

**Clerigion**

Mae pob clerig sy'n meddu ar swydd, bywoliaeth o fewn cadeirlan neu gyfrifoldeb yn yr Eglwys yng Nghymru, neu drwydded gan esgob esgobaethol yn gymwys i fod yn aelod o'r Corff Llywodraethol, **oni bai** bod y clerig hwnnw:

* yn weithiwr cyflogedig llawn amser i Gorff y Cynrychiolwyr, Bwrdd Cyllid Esgobaethol neu unrhyw gorff taleithiol neu esgobaethol arall o'r fath yn yr Eglwys yng Nghymru;
* wedi ei anghymhwyso rhag gweithredu fel ymddiriedolwr neu uwch reolwr elusen o dan gyfreithiau Cymru;
* wedi ymddeol neu wedi cyrraedd deg a thrigain oed;
* yn perthyn i gorff crefyddol nad yw mewn cymundeb â'r Eglwys yng Nghymru;
* wedi ei arestio ar amheuaeth o drosedd y byddai'r clerig yn atebol amdani o dan gyfreithiau Cymru o ganlyniad i gollfarn am y drosedd honno (neu wedi ei gyhuddo o drosedd o'r fath a heb gael ei arestio) ni chaiff fod yn bresennol mewn unrhyw gyfarfod na phleidleisio mewn unrhyw drafodion o’r Corff Llywodraethol nac unrhyw bwyllgor neu is-bwyllgor tan ddiwedd yr achos troseddol hwnnw.

**Lleygion cymwys**

Pob cymunwr lleyg bedyddiedig dros 18 oed ac o dan 75 oed sydd naill ai:

* yn preswylio neu wedi byw am gyfnod o 12 mis mewn un o ardaloedd gweinidogaeth yr Eglwys yng Nghymru; neu
* sydd wedi ei enwi ar gofrestr etholiadol unrhyw ardal weinidogaeth yng Nghymru.

**Lleygion anghymwys**

**Nid** yw aelod lleyg yn gymwys i fod yn aelod o'r Corff Llywodraethol:

* os yw’n gyflogedig gan Gorff y Cynrychiolwyr, Bwrdd Cyllid Esgobaethol neu unrhyw gorff taleithiol neu esgobaethol arall o'r fath yn yr Eglwys yng Nghymru;
* os yw wedi'i anghymhwyso rhag gweithredu fel ymddiriedolwr neu uwch reolwr elusen o dan gyfreithiau Cymru;
* os yw wedi cyrraedd ei ben-blwydd yn saith deg pump oed;
* os yw’n perthyn i gorff crefyddol nad yw mewn cymundeb â'r Eglwys yng Nghymru; neu
* os yw wedi ei arestio ar amheuaeth o drosedd y byddai’n atebol amdani o dan gyfreithiau Cymru o ganlyniad i gollfarn am y drosedd honno (neu wedi ei gyhuddo o drosedd o'r fath a heb gael ei arestio) ni chaiff fod yn bresennol mewn unrhyw gyfarfod na phleidleisio mewn unrhyw drafodion o'r Corff Llywodraethol nac unrhyw bwyllgor neu is-bwyllgor tan ddiwedd yr achos troseddol hynny.

**Datganiad GDPR ar** ddefnyddio gwybodaeth bersonol wrth gyfathrebu ag aelodau'r Corff Llywodraethol ac ar gyfer gweinyddu cyfarfodydd y Corff Llywodraethol.

Gellir dod o hyd i wybodaeth am sut mae'ch data'n cael ei gadw a sut mae’n cael ei brosesu yn:

<https://www.churchinwales.org.uk/privacy-notice>. Os oes gennych unrhyw ymholiadau neu os oes angen gwybodaeth ychwanegol arnoch, cysylltwch â'r Adran Gyfreithiol drwy ebostio [legal@churchinwales.org.uk](mailto:legal@churchinwales.org.uk) neu ffoniwch 02920 348 200.

Mae Corff Cynrychiolwyr yr Eglwys yng Nghymru yn cymryd Diogelu Data o ddifrif. Gellir dod o hyd i wybodaeth am sut y cedwir eich data a sut y caiff ei brosesu yn:

<https://www.churchinwales.org.uk/privacy-notice>. Os oes gennych unrhyw gwestiynau neu os oes angen gwybodaeth ychwanegol arnoch, cysylltwch â'r Adran Gyfreithiol [legal@churchinwales.org.uk](mailto:legal@churchinwales.org.uk) neu ffoniwch 029203482/